b'\n_START_ARTICLE_\nSuomalainen naisliitto\n_START_PARAGRAPH_\nSuomalainen naisliitto on vuonna 1907 perustettu poliittisesti sitoutumaton naisj\xc3\xa4rjest\xc3\xb6. Se julkaisee Minna-lehte\xc3\xa4, joka on nimetty kirjailija Minna Canthin mukaan._NEWLINE_J\xc3\xa4rjest\xc3\xb6n ilmoituksen mukaan sen teht\xc3\xa4v\xc3\xa4n\xc3\xa4 on "edist\xc3\xa4\xc3\xa4 tasa-arvoa, yhdenvertaisuutta ja oikeudenmukaisuutta, aktivoida naisia osallistumaan yhteiskunnalliseen toimintaan, korostaa yhteis\xc3\xb6llisyytt\xc3\xa4 sek\xc3\xa4 kannustaa naisia kasvamaan henkisesti ja kehitt\xc3\xa4m\xc3\xa4\xc3\xa4n itse\xc3\xa4\xc3\xa4n". J\xc3\xa4rjest\xc3\xb6 laatii toiminnalleen viisivuotissuunnitelman, ja sill\xc3\xa4 on vuosittain vaihtuva teema._NEWLINE_J\xc3\xa4rjest\xc3\xb6n historian alkuvaiheissa poliittinen sitoutumattomuus ei ollut selv\xc3\xa4, vaan j\xc3\xa4rjest\xc3\xb6 oli l\xc3\xa4hell\xc3\xa4 Nuorsuomalaista puoluetta. Riippumattomuus kuitenkin voitti.'